**7. RAZRED – OBVEZNI IZBIRNI PREDMETI**

|  |  |
| --- | --- |
| **Predmet** | **Trajanje predmeta in pogoji za obiskovanje** |
| **GLEDALIŠKI KLUB** | Gledališki klub traja **eno** šolsko leto. Izvaja se enkrat tedensko (35 ur letno). Uvrščamo ga v sklop predmetov, ki nadgrajujejo predmet slovenščina. Predmet izhaja iz vsebin dramske vzgoje pri pouku književnosti v šoli, vendar jih dopolnjuje z novimi vsebinami in besedili. Poleg ustvarjalnih gledaliških dejavnosti je predmet povezan tudi s spoznavanjem aktualnih dogodkov v slovenskih gledališčih. Predmet nima namena oblikovati celovite gledališke predstave (kot dramski krožek), pač pa spoznavati značilnosti drame in gledališča z aktivno gledališko vzgojo učencev. Cilji predmeta so: pridobivanje bralne in gledališke kulture, oblikovanje stališča za prepoznavanje kakovostne predstave (vzgoja gledališkega občinstva), razvijanje osebnosti in narodne identitete ob branju domačih in tujih dramskih del ter gledanju predstav, naučiti se ceniti gledališko oz. lutkovno ustvarjalnost drugih narodov, razvijanje zanimanja za sprejemanje različnih gledaliških in lutkovnih predstav, spoznavanje gledališča kot sinteze različnih umetnosti, razmišljujoče sprejemanje besedila in predstave ter samostojno vrednotenje, pisanje in se pogovarjanje o besedilih ter o predstavah, samostojno ustvarjanje besedila in manjše predstave, nastopanje na odru ter učenje dela v skupini. |
| **LIKOVNO SNOVANJE 1** | Traja **eno** šolsko leto. Izbirni predmet likovno snovanje s svojimi vzgojno-izobraževalnimi nalogami dopolnjuje vsebine rednega predmeta likovne umetnosti. Vsebine predmeta so zasnovane po posameznih likovnih področjih na temeljih likovnega pojmovanja, ki jih učenec pridobiva in poglablja glede na svoje sposobnosti. Učenci praktično in teoretično razvijajo občutljivost likovnega zaznavanja in likovno ustvarjalno mišljenje, vizualni spomin, domišljijo in motorične spretnosti na področjih risanja, slikanja, kiparstva, grafike, prostorskega oblikovanja in vizualnega sporočanja. |
| **NEMŠČINA 1** | Traja **eno** šolsko leto in se nadaljuje z NI2 in NI3.Nemški jezik kot izbirni predmet je triletni program, ki se izvaja dve uri tedensko. Učenci, ki uspešno zaključijo triletno učenje nemščine v osnovni šoli, lahko v gimnazijah nadaljujejo z učenjem nemščine po modulu B, to je nadaljevalni drugi tuji jezik. Izrednega pomena je kontinuiteta znanja, zato je smiselno, da učenci z učenjem nemščine nadaljujejo do konca osnovnošolskega izobraževanja, lahko pa se tudi odločijo, da z učenjem v naslednjem šolskem letu prenehajo. Pri izbirnem predmetu nemščina učenci osvojijo osnovno besedišče in spoznajo osnove slovnice, prav tako pa razvijajo bralne, pisne, slušne in govorne jezikovne spretnosti. Osrednji cilj pouka je sproščeno in tekoče komuniciranje in izražanje v tujem jeziku. Pouk tako sestavljajo raznolike dejavnosti, ki z namenom doseganja sproščenega komuniciranja učence sproščajo ter zabavajo – na primer raznovrstne didaktične igre, igre vlog, izdelovanje plakatov, projektno delo v parih in skupinah, spletne interaktivne naloge.NEMŠČINA I: Prvo leto se učenci srečujejo s temami vsakdanjika; naučijo se pozdravljati in spoznavati ljudi, spoznajo dežele nemškega govornega območja in njihova glavna mesta, predstavijo svojo družino, opišejo svoj dnevni potek in aktivnosti v prostem času, se uspešno znajdejo v trgovini, imenujejo in opišejo živali ter šolske potrebščine. |
| **PLESNE DEJAVNOSTI: PLES** | Traja **eno** šolsko leto.Ples v šoli je za vse. Pomaga pri razvijanju discipline, obvladovanju telesa, ritma in prostora in še bi lahko naštevali.Pri plesu se učenci navajajo na pravilen odnos do drugih ljudi in navezovanja stikov z bližnjo in širšo okolico. Ples razvija učenčevo domišljijo, ustvarjalnost, poetičnost in s tem veselje nad doživljanjem sebe in postopnim obvladovanjem plesnih spretnosti.Spoznali bodo različne plesne zvrsti. Sodelovali bodo v projektu Šolskega plesnega festivala in se vrteli na šolskih prireditvah ter vsakoletni šolski prireditvi Šola pleše. |
| **SODOBNA PRIPRAVA HRANE** | Traja **eno** šolsko leto. Učenci pri izbirnem predmetu nadgradijo znanje o varni, varovalni in zdravi prehrani ter o načinih priprave hrane. Učijo se o prehrani z vidika zagotavljanja in varovanja zdravja. Pri predmetu je veliko praktičnega dela, pri katerem pripravljajo raznoliko hrano in se navajajo na delo v skupini, na delitev dela, na medsebojno pomoč in odgovornost za varno delo. Pri praktičnem delu učenci razvijajo individualno ustvarjalnost. |
| **ŠPORT ZA ZDRAVJE** | Traja **eno** šolsko leto.Šport za zdravje je namenjen dopolnitvi in nadgradnji tistih vsebin predmeta šport, s katerimi lahko vplivamo na zdravje in dobro počutje. Med temi vsebinami so igre z žogo, atletika, gimnastika, ples, tek (na smučeh), razvijanje splošne kondicijske pripravljenosti … Pri predmetu šport za zdravje se več pozornosti posveča tistim športnim panogam, ki so pri rednem predmetu nekoliko ˝zapostavljeni˝, so pa iz vidika športno-rekreativnih učinkov prav tako pomembni za kakovostno preživljanje prostega časa v vseh življenjskih obdobjih. Cilj izbirnega predmeta je, da učence dodatno pritegnemo k ukvarjanju s športom in jih vzpodbudimo k zdravemu načinu življenja. To poskušamo doseči tudi z ozaveščanjem o načelih zdrave športne vadbe, o konkretnih ugodnih vplivih telesne dejavnosti na psihofizični razvoj, o zdravi prehrani … Med cilji, ki jih ves čas zasledujemo, so tudi vzpodbujanje medsebojnega sodelovanja, zdrava tekmovalnost in spoštovanje pravil športnega obnašanja - ˝fair play˝. |
| **RAČUNALNIŠTVO:** **UREJANJE BESEDIL** | Traja **eno** šolsko leto. Pri predmetu urejanje besedil bodo učenci pridobili tista temeljna znanja računalniške pismenosti, ki so nujno potrebna pri nadaljnjem izobraževanju in vsakdanjem življenju. Na kratko se bodo seznanili z razvojem, zgradbo in delovanjem računalnika. Pri tem bo poseben poudarek na shranjevanju njihovega dela in podatkov, ki jih bodo pridobili na internetu. Naučili se bodo uporabljati elektronsko pošto, spoznali bodo osnove varnosti in etike na spletu. Naučili se bodo kritično presojati gradivo, ki ga bodo našli na spletu. Glavni poudarek bo na spoznavanju in delu z urejevalnikom besedil word. Znali bodo oblikovati besedilo, vanj vključiti slike, tabele, grafikone in povezave do spletnih strani. Spoznavanje dela z urejevalnikom bodo zaključili z izdelavo naloge. Temo naloge si bodo izbrali sami glede na njihovo zanimanje in sposobnosti. V šoli bo delal vsak učenec ob svojem računalniku. Predmet je namenjen tako učencem, ki se z osnovami računalnika šele spoznavajo, kot tudi tistim, ki že imajo nekaj znanja pri delu z računalnikom. |
| **VERSTVA IN ETIKA 1** | Traja **eno** šolsko leto in se nadaljuje z VE2 in VE3.Okvirna kategorija obravnave je svet, v katerem živimo. Vsebina temelji na predstavitvi verske situacije v svetu (Religijski atlas sveta) in pri nas, kako prepoznavati verstva, s katerimi človekovimi vprašanji se soočamo: vprašanja obstoja in minljivosti, življenja in smrtnosti, moči in nemoči, pravice in krivice ... Obravnava se religija kot izraz težnje po preseganju danosti. Cilji predmeta so učence informirati o obstoju verstev (religij) kot posebnih (družbenih in kulturnih) pojavov in sestavin sodobnega sveta; jih seznanjati s sestavinami verstev; jih seznanjati s človekovimi vprašanji in situacijami, s katerimi se verstva soočajo; odkrivati pomembnost in pestrost religijskega pojava pri nas ter v svetu.  |

**8. RAZRED – OBVEZNI IZBIRNI PREDMETI**

|  |  |
| --- | --- |
| **Predmet** | **Trajanje predmeta in pogoji za obiskovanje** |
| **LIKOVNO SNOVANJE 2** | Traja **eno** šolsko leto.Izbirni predmet likovno snovanje s svojimi vzgojno-izobraževalnimi nalogami dopolnjuje vsebine rednega predmeta likovne umetnosti. Vsebine predmeta so zasnovane po posameznih likovnih področjih na temeljih likovnega pojmovanja, ki jih učenec pridobiva in poglablja glede na svoje sposobnosti. Učenci praktično in teoretično razvijajo občutljivost likovnega zaznavanja in likovno ustvarjalno mišljenje, vizualni spomin, domišljijo in motorične spretnosti na področjih risanja, slikanja, kiparstva, grafike, prostorskega oblikovanja in vizualnega sporočanja. |
| **LITERARNI KLUB** | Traja **eno** šolsko leto. Izvaja se enkrat tedensko (35 ur letno).Literarni klub ponuja možnost, da udeleženec razvija sposobnost bogatejšega izražanja, kar lahko izkoristi v vsakdanjem življenju na praktično vseh področjih. Je nadgradnja pouka slovenskega jezika. Udeleženci preizkušajo svojo umetniško žilico in s pisanjem kratkih (literarnih) besedil razvijajo domišljijo. Berejo zanimiva (sodobna) leposlovna besedila, razpravljajo o njih ter hkrati poglabljajo svoje literarno-teoretsko znanje. Ob izbranih besedilih razvijajo zmožnost kritičnega branja. Ogledajo si ﬁlm, posnet po literarni predlogi. Predviden je obisk NUK-a ali druge zanimive ustanove.Udeleženci se pri izbirnem predmetu pripravljajo na tekmovanje za Cankarjevo priznanje.  |
| **RAČUNALNIŠTVO: MULTIMEDIJA** | Traja **eno** šolsko leto. Tehnologija se razvija brez prestanka in računalništvo kot pomemben del sodobnih tehnologij neusmiljeno posega v naš vsakdan. Kljub temu, da je danes tehnologija prisotna na vsakem koraku in je uporaba le-te nekaj običajnega in samoumevnega, pa se večkrat pojavljajo težave pri enostavnih računalniških opravilih kot je na primer izdelovanje predstavitve za šolske namene, video za prireditev ...Pri predmetu multimedija si bomo pogledali, kako lahko informacijo predstavimo z več mediji in s tem naredimo zanimive in bogate predstavitve ter nato izdelali preproste računalniške predstavitve informacij in video posnetek.Učenke in učenci spoznajo:* kaj je multimedija,medij slike (število barv, model prikazovanja barv, rastorska in vektorska grafika ...),
* obdelavo fotografij z različnimi orodji,
* delo s programom za izdelavo računalniške predstavitve animacijo (kaj je animacija) in postopek za izdelavo animacije,
* medij video (zapisi zvoka ...) in obdelavo videa.

Učenci samostojno izdelajo različne izdelke z orodji, ki jih spoznajo pri predmetu. Na koncu tudi izdelajo projektni izdelek. |
| **NEMŠČINA 2** | Traja **eno** šolsko leto. Pogoj je predhodno obiskovanje NI1. Nadaljuje se z NI3.Nemški jezik kot izbirni predmet je triletni program, ki se izvaja dve uri tedensko. Učenci, ki uspešno zaključijo triletno učenje nemščine v osnovni šoli, lahko v gimnazijah nadaljujejo z učenjem nemščine po modulu B, to je nadaljevalni drugi tuji jezik. Izrednega pomena je kontinuiteta znanja, zato je smiselno, da učenci z učenjem nemščine nadaljujejo do konca osnovnošolskega izobraževanja, lahko pa se tudi odločijo, da z učenjem v naslednjem šolskem letu prenehajo. Pri izbirnem predmetu nemščina učenci osvojijo osnovno besedišče in spoznajo osnove slovnice, prav tako pa razvijajo bralne, pisne, slušne in govorne jezikovne spretnosti. Osrednji cilj pouka je sproščeno in tekoče komuniciranje in izražanje v tujem jeziku. Pouk tako sestavljajo raznolike dejavnosti, ki z namenom doseganja sproščenega komuniciranja učence sproščajo ter zabavajo – na primer raznovrstne didaktične igre, igre vlog, izdelovanje plakatov, projektno delo v parih in skupinah, spletne interaktivne naloge. NEMŠČINA II: Po zaključenem drugem letu učenja znajo učenci opisati svojo sobo, imenovati različno hrano in pijačo, spoznajo pa tudi nekatere specialitete iz dežel nemškega govornega območja. Naštejejo in poimenujejo različne športne zvrsti, opišejo vreme in počitnice, napišejo vabilo in čestitko za rojstni dan, poimenujejo dele telesa ter zdravniku pripovedujejo o svojih težavah in bolečinah. |
| **POSKUSI V KEMIJI** | Traja **eno** šolsko leto.Izbirni predmet poskusi v kemiji vam omogoča, da utrdite in poglobite znanja, spretnosti in veščine, ki ste jih pridobili pri pouku kemije. Pri predmetu spoznate metode varnega eksperimentalnega dela v kemiji, razvijate eksperimentalne spretnosti in eksperimentalni pristop ter spoznate pomembne kemike skozi zgodovino. Pri predmetu lahko izvajamo tudi nekatere eksperimente, ki so bolj atraktivni in za katere med poukom kemije ni dovolj časa.  |
| **PLESNE DEJAVNOSTI: STARINSKI IN DRUŽABNI PLES** | Traja **eno** šolsko leto.Cilj predmeta je seznanjenje s plesom in njegovimi različnimi vejami. Predmet je namenjen vsem, ki jih to zanima. Učenci bodo spoznali osnove baleta, dvornega plesa, družabnih plesov in drugih skupinskih plesov. S plesom bodo učenci prisvajali norme vedenja, kar vodi k izoblikovanju določenih vrednot. S plesom bodo razvijali zmožnosti navezovanja stikov z bližnjo kot z daljno okolico. Ples je učinkovito sredstvo socializacije. V skupini z različnimi oblikami bodo razvijali razumevanje, obzirnost in strpnost. Sodelovanje temelji na odnosih med učenci in učiteljem. Seznanili se bodo s programom Šolskega plesnega festivala in sodelovali na šolski prireditvi Šola pleša. |
| **ŠPORT ZA SPROSTITEV** | Traja **eno** šolsko leto. Šport za sprostitev vključuje športe iz osnovnega programa in druge športe, kot so namizni tenis, badminton, tenis, borilni športi … Udeleženci se naučijo razumeti telesno in duševno preutrujenost in druge stresne dejavnike ter spoznajo različne tehnike sproščanja. Z aktivnostjo se utrudimo in s tem dosežemo zadovoljstvo in sprostitev. Cilj predmeta je pozitivno doživljanje športne aktivnosti, ki bogati posameznika, oblikovanje pozitivnih vedenjskih vzorcev, predvsem pa bodo učenci usvojena znanja nadgradili in spoznali različne vplive gibalne dejavnosti za zdravje, duševno sprostitev in kompenzacijo negativnih učinkov sodobnega življenja. |
| **VERSTVA IN ETIKA 2** | Traja **eno** šolsko leto in se nadaljuje z VE3.Težiščna kategorija obravnave je skupnost. Tema se nanaša na različne vidike religijskih pojavov. Vsebina se ponazarja s primeri iz okolja v primerjavi z drugimi poznanimi primeri. Cilji predmeta so učence seznaniti s temeljnimi vidiki/sestavinami verstev: religiozna skupnost, rituali, simboli, religiozno doživetje, opredeljevanje smisla življenja v različnih religijah, življenjska vodila različnih religij. |

**9. RAZRED – OBVEZNI IZBIRNI PREDMETI**

|  |  |
| --- | --- |
| **Predmet** | **Trajanje predmeta in pogoji za obiskovanje** |
| **IZBRANI ŠPORT: ODBOJKA** | Traja **eno** šolsko leto.Izbirate lahko med odbojko ali plesom. Učenec lahko izbere ali odbojko ali ples, ne more pa izbrati obeh izbranih športov. Če je izbrani šport v preteklih šolskih letih že obiskoval, ga ne more ponovno izbrati, četudi je šlo takrat pri izbranem športu za drug vrsta športa. Predmet Izbrani šport odbojka je namenjen vsem učencem in učenkam, ki jih zanima dopolnjevanje in nadgradnja osnovnega znanja odbojke. Učenci bodo izpopolnjevali tehnično in taktično znanje ter igro. Učili se bodo pravil igre in sodniških znakov. Učenci in učenke se bodo trudili za telesni razvoj, razvoj gibalnih in funkcionalnih sposobnosti. Poleg tega se bodo poskušali zabavati in sproščati ter vsaj nekoliko pozabiti na psihično naporne dneve. Cilj predmeta je krepitev zdravega občutka samozavesti in zaupanja vase, oblikovanje pozitivnih vedenjskih vzorcev, krepitev medsebojnega sodelovanja in pozitivnega doživljanja športa. |
| **KEMIJA V ŽIVLJENJU** | Traja **eno** šolsko leto.Namen predmeta kemija v življenju je spoznati pomen kemije kot temeljne naravoslovne vede, ki je ključna pri reševanju problemov na različnih področjih: od prehrambne, tekstilne, farmacevtske, kozmetične in še vrste drugih industrij ter medicine in kmetijstva. Hkrati predmet razvija tudi sposobnost vrednotenja vpliva kemije na razvoj umetnosti, modnih trendov, odnosa do narave in širših dogajanj v družbi.Učenci pri tem predmetu spoznate področja: 1. Tekmovanje snovi; kjer spoznate tehnike ločevanja snovi, 2. Svet brez barv bi bil dolgočasen; kjer spoznate naravna barvila in njihovo uporabo, 3. Kemija tudi diši; kjer spoznate eterična olja in njihovo uporabo v življenju. |
| **LIKOVNO SNOVANJE 3** | Traja **eno** šolsko leto. Izbirni predmet likovno snovanje s svojimi vzgojno-izobraževalnimi nalogami dopolnjuje vsebine rednega predmeta likovne umetnosti. Vsebine predmeta so zasnovane po posameznih likovnih področjih na temeljih likovnega pojmovanja, ki jih učenec pridobiva in poglablja glede na svoje sposobnosti. Učenci praktično in teoretično razvijajo občutljivost likovnega zaznavanja in likovno ustvarjalno mišljenje, vizualni spomin, domišljijo in motorične spretnosti na področjih risanja, slikanja, kiparstva, grafike, prostorskega oblikovanja in vizualnega sporočanja. |
| **NAČINI PREHRANJEVANJA** | Traja **eno** šolsko leto.Učenci se pri izbirnem predmetu učijo o pomenu zdrave prehrane, obravnavajo načine prehranjevanja ter prehrano v različnih starostnih obdobjih življenja in v posebnih razmerah. Spoznajo slovensko kulinariko po posameznih regijah in jo tudi praktično pripravijo.Pri predmetu je veliko praktičnega dela v skupinah, pri katerem se učenci naučijo sodelovanja, odgovornosti in pomoči drug drugemu. Jedi, ki se pripravljajo so raznolike, od juh, glavnih jedi, sladic. |
| **NEMŠČINA 3** | Traja **eno** šolsko leto. Pogoj je predhodno obiskovanje NI2.Nemški jezik kot izbirni predmet je triletni program, ki se izvaja dve uri tedensko. Učenci, ki uspešno zaključijo triletno učenje nemščine v osnovni šoli, lahko v gimnazijah nadaljujejo z učenjem nemščine po modulu B, to je nadaljevalni drugi tuji jezik. Izrednega pomena je kontinuiteta znanja, zato je smiselno, da učenci z učenjem nemščine nadaljujejo do konca osnovnošolskega izobraževanja. Pri izbirnem predmetu nemščina učenci osvojijo osnovno besedišče in spoznajo osnove slovnice, prav tako pa razvijajo bralne, pisne, slušne in govorne jezikovne spretnosti. Osrednji cilj pouka je sproščeno in tekoče komuniciranje in izražanje v tujem jeziku. Pouk tako sestavljajo raznolike dejavnosti, ki z namenom doseganja sproščenega komuniciranja učence sproščajo ter zabavajo – na primer raznovrstne didaktične igre, igre vlog, izdelovanje plakatov, projektno delo v parih in skupinah, spletne interaktivne naloge. NEMŠČINA III: Tretje leto se učenci naučijo opisati pot, se orientirati v mestu ter poimenovati zgradbe v mestu. Razmišljajo o načrtih za prihodnost ter z načrtovanjem jezikovnih počitnic v tujini ozavestijo pomen učenja tujih jezikov. Govorijo o preteklih dogodkih, primerjajo svoje otroštvo z otroštvom svojih staršev in napišejo življenjepis v nemščini. Pred koncem šolskega leta opišejo izgled in značaj ljudi. |
| **PLESNE DEJAVNOSTI: LJUDSKI PLES** | Traja **eno** šolsko leto.Predmet je namenjen tistim, ki želijo spoznati ali poglobiti znanje o plesu, ki je hkrati umetnost, del kulture določenega naroda, je druženje, je preprosto gibanje v ritmu ali tišini. Nudi redno plesno gibalno dejavnost, ki predstavlja protiutež šolskemu delu in omogoča sprostitev in dobro počutje. Učenci bodo aktivno spoznali plesne igre, ljudske plese s plesnimi značilnostmi različnih predelov Slovenije. Učenci pri uri v največji meri sodelujejo z lastno aktivnostjo in ustvarjalnostjo kot posamezniki in kot del skupine. S predmetom pridobivajo možnosti izražanja, ki je enako pomembno kot besedno izražanje. Cilj predmeta je pridobiti znanje, ki učencem omogoča uresničevati skrb za skladen razvoj ter navajanje na zdravo življenje, druženje ob glasbi in uporabo naučenega znanja za spletanje novih znanstev, krepitev samozavesti in zaupanja vase. |
| **RAČUNALNIŠTVO:** **RAČUNALNIŠKA OMREŽJA** | Traja **eno** šolsko leto. Predmet računalniška omrežja je prilagojen predznanju učencev in je namenjen tako začetnikom kot tudi učencem, ki že imajo nekaj znanja pri delu z računalnikom. Učenci pri predmetu spoznavajo računalniška omrežja in svetovni splet. Poudarek je tudi na varnosti, zaščiti ter raznih prevarah na spletu. Učenci se naučijo poiskati želeno informacijo na internetu, jo predelati in predstaviti. Naučijo se tudi izdelati preprosto spletno stran, ki jo objavijo na spletu. Učenke in učenci spoznajo računalniško omrežje (lokalno in globalno), kaj je internet, storitve interneta (elektronska pošta, svetovni splet...), računalništvo v oblaku, storitve v Arnes AAI(digitalna identiteta), iskanje podatkov po spletu in uporaba dobljenih informacij (citiranje virov in avtorsko pravo), orodja za hitro in enostavno izdelavo lastnih spletnih strani, osnove izdelave in oblikovanja spletnih strani. Poudarek predmeta je na izdelavi spletne strani iz področja, ki učenca najbolj zanima. Učenci samostojno izdelajo svojo spletno stran, ki se tudi objavi. Znanje pridobljeno pri tem predmetu lahko učenci uporabljajo pri izdelavi osebni spletnih strani. |
| **RETORIKA** | Traja **eno** šolsko leto.Retorika je namenjena učencem 9. razreda. Izvaja se enkrat tedensko (32 ur letno). Pouk retorike se povezuje z učenčevimi izkušnjami v zasebnem in šolskem življenju, pridobljenimi pri drugih predmetih (referati, poročila o skupinskem delu, ustno spraševanje ipd.). Dosežene cilje pouka retorike je mogoče dokaj hitro in učinkovito izkoristiti pri vseh drugih šolskih predmetih in v življenju na sploh. Učenci se usposabljajo za razčlenjevanje govornih\pisnih prispevkov drugih in tvorjenje lastnih govorjenih\pisnih besedil (s točno določenim namenom), pri tem spoznavajo razlike in podobnosti med retoriko govorjene besede in retoriko pisane besede. Učenci zato s posebno pozornostjo razvijajo osnovne sporazumevalne spretnosti poslušanja in govorjenja, branja in pisanja v različnih govornih položajih. Razvijajo sposobnost samostojnega in suverenega govornega nastopanja, sposobnost jasne, logične in prepričljive predstavitve misli, sposobnost sprejemanja in razumevanja sporočil, njihovega analiziranja in vrednotenja. Pri razvijanju sporazumevalne zmožnosti učenci in učenke s posebnim poudarkom oblikujejo občutek za pragmatično dimenzijo jezika. Spoznavajo, da sta jezikovno in družbeno okolje tesno povezani in da se odslikavata v besedilu. |
| **VERSTVA IN ETIKA 3** | Traja **eno** šolsko leto.Temeljna in težiščna kategorija je oseba, njena odgovorna dejavnost v svetu in skupnosti(h). Vsebina se nanaša na izvor in oblikovanje Stare zaveze, nastanek in zgradbo Nove zaveze, istovetnost in razliko med sporočili Stare zaveze in Nove zaveze, slovenske prevode Biblije in njihov pomen. Obravnavajo se izbirne teme iz Stare in Nove zaveze. Cilji predmeta so spoznati nastanek in zgradbo Biblije kot svete knjige judovstva in krščanstva ter najvplivnejšega besedila v evropski zgodovini; spoznati načine branja Biblije (dobesedno, alegorično); spoznati odnos različnih krščanskih konfesij do Biblije; spoznati nekatere temeljne teme in sporočila. |